Gautreinwerkers sê oor staking | Maroela Media
Die United National Transport Union (Untu) het Sondag bekend gemaak sy lede wat vir die Gautrein werk, gaan vanaand om middernag begin staak.
Untu het Dinsdag 'n 48 uur-kennisgewing aan Bombela, die maatskappy wat die Gautrein bedryf, gestuur om hulle in te lig dat Untu-lede aan 'n beskermde staking gaan deelneem. Dit is die eerste keer dat Gautrein-werkers oor lone sal staak.
Steve Harris, algemene sekretaris van Untu, het gesê dié stap volg nadat verskeie loononderhandelinge met Bombela op 'n dooiepunt uitgeloop het.
"Bombela weier om sy finansiële state bekend te maak. Die maatskappy beweer al die Gautrein se wins gaan aan 'n Franse maatskappy, maar weier om bekend te maak wat sy wins is," het Harris gesê.
Die vakbond het Maandag 'n massavergadering by die Midrand-stasie gehou waartydens die meerderheid van sy lede ten gunste van die staking gestem het.
Hulle wil mos Unies toelaat, nou moet hulle nie huil nie.
Al is ek 'n Gautrain pendelaar, ondersteun ek julle 100% UNTU! Net weereens 'n bewys dat julle lojale en pligsgetroue werk oor die jare maar net tot voordeel van die werkgewer gewees het, ten koste van julself?
Oral word gestaak …maar daar is ook nie werk nie !
Hoop die Franse maatskappy kom haal sy trein! Dan is daar niks werk en niks om oor te huil!
As die geld nog vir uitbreiding gegaan het soos hul n paar maande terug beweer het dan sou ek verstaan, maar soos gewoontlik gaan die mense net n verhoging kry en ons laer lae-middel klas pendelaars gaan weer moet opdok vir verhoogde tariewe, dis al kla so duur..